ພາຍຸ​ໄຊ​ໂຄລນ ພັດຖະຫຼົ່ມ ບັນດາລັດ ພາກຕາເວັນອອກ ຂອງອິນເດຍ
ບັນດາ​ພະນັກງານ​ກູ້​ໄພ ​ໄດ້ຖືກ​ສັ່ງ​ໃຫ້​ ຢູ່​ໃນ​ທ່າ​​ກຽມພ້ອມ​ຮັບ​ມື ລ່ວງ​ໜ້າພາຍຸໄ​​ປ​ຮອດ ​ ແລະພົນລະ​ເມືອງ 370,000 ຄົນ​ ໄດ້​ຖືກ​ຍົກຍ້າຍ​ ອອກ​ຈາກ​ພື້ນ​ທີ່​.
ພາຍຸໄຊໂຄລນ ຫຼືລົມບ້າໝູ ທີ່ກົມອຸຕຸນິຍົມວິທະຍາຂອງອິນເດຍ ບັນລະຍາຍວ່າ   ໄດ້ໂຄ່ນ ສາຍໄຟຟ້າຫຼາຍໆ ສາຍ ແລະ ຕົ້ນໄມ້ຫຼາຍຮ້ອຍຕົ້ນ ລົງ ໃນຂະນະທີ່ ພັດຂຶ້ນຝັ່ງທະເລ ທາງພາກຕາເວັນອອກ ຂອງປະເທດ ພາຍຸໄຊໂຄລນ Hudhud ຖະຫຼົ່ມອິນເດຍ ດ້ວຍກະແສລົມແຮງ ເຖິງ 195 ກິໂລແມັດຕໍ່ຊົ່ວໂມງ ໃນວັນອາທິດມື້ນີ້ ຂະນະທີ່ຈຸດສູນ ກາງຂອງມັນ ພັດຂຶ້ນຝັ່ງທີ່ເມືອງທ່າ Visakhapatnam ບັນດາພະນັກງານກູ້ໄພ ໄດ້ຖືກສັ່ງໃຫ້ ຢູ່ໃນທ່າກຽມພ້ອມຮັບມື ລ່ວງໜ້າພາຍຸຈະໄປຮອດ ແລະພົນລະເມືອງ 370,000 ຄົນໄດ້ຖືກ ຍົກຍ້າຍອອກຈາກພື້ນທີ່ ມີລາຍງານວ່າມີ 2 ຄົນເສຍຊີວິດ ເມືອງທ່າ Visakhapatnam ເປັນເມືອງໃຫຍ່ທີ່ສຸດ ໃນລັດ Andhra Pradesh ແລະເປັນທີ່ຕັ້ງຂອງ ຖານທັບເຮືອໃຫຍ່ຂອງອິນເດຍ